**ELŐTERJESZTÉS**

**Hévíz Város Önkormányzat Képviselő-testülete**

**részére**

**Tárgy:** Hévíz-Balaton Airport Kft könyvvizsgáló megbízása, Alapító Okirat módosítása

**Az előterjesztő:** Papp Gábor polgármester

**Készítette:** Kepli József János a Hévíz-Balaton Airport Kft. Felügyelő Bizottság elnöke

**Megtárgyalta:**

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzata 100 %-ban tulajdonosa a Hévíz-Balaton Airport Kft-nek. Az állandó könyvvizsgáló megbízására vonatkozó szabályokat a Polgári törvénykönyvről szóló 2013. évi V. törvény 3:129 – 3:131 §-ai tartalmazzák. A könyvvizsgálónak így feladata, hogy a könyvvizsgálatot szabályszerűen elvégezze, és ennek alapján független könyvvizsgáló jelentésben foglaljon állást arról, hogy a gazdasági társaság beszámolója megfelel a jogszabályoknak és megbízható, valós képet ad a társaság vagyoni, pénzügyi és jövedelmi helyzetéről, működésének gazdasági eredményeiről. A könyvvizsgáló nyilvántartásban szereplő egyéni könyvvizsgáló vagy könyvvizsgáló cég lehet.

Az állandó könyvvizsgálót határozott időre, de legfeljebb öt évre lehet megválasztani. Az állandó könyvvizsgáló megbízásának időtartama nem lehet rövidebb, mint a legfőbb szerv által történt választásától a következő beszámolót elfogadó ülésig terjedő időszak.

A Hévíz-Balaton Airport Kft-nél a könyvvizsgálói feladatokat 2016. június 1-től 2020. május 31-ig a GM-AUDIT Kft látja el, ahol a feladat ellátásával megbízott könyvvizsgáló Vecsera Jánosné a megbízást havi 80.000,- Ft+ÁFA/hó díjért látta el.

Az elmúlt években nagyon jó tapasztalatok voltak a könyvvizsgálóval kapcsolatban és minden felmerült gazdasági kérdésben jó iránymutatást nyújtott a társaság ügyvezetésének, valamint a tulajdonos önkormányzatnak.

A megbízásával kapcsolatban a könyvvizsgálói jelentéseket mindig határidőre és megfelelő tartalommal szolgáltatta.

Javasoljuk, hogy 2020. június 1-től 2025. május 31-ig a GM-AUDIT Kft és annak könyvvizsgálója Vecsera Jánosné lássa el továbbra is a könyvvizsgálói feladatokat a Hévíz-Balaton Airport Kft-nél. A szóbeli egyeztetés alapján a megbízási díj összege havi 90.000,- Ft +ÁFA/hó lenne. Vecsera Jánosné írásban nyilatkozott, hogy a megbízást elfogadja.

A könyvvizsgáló megbízási idejének módosítása miatt a Társaság Alapító Okiratát is módosítani kell, melynek a 15. pontjában a könyvvizsgáló „A megbízás kezdő időpontja: 2020. június 1. A megbízás lejárta: 2025. május 31.” re fog módosulni. A Társaság Alapító Okiratának módosítását a tulajdonos döntése alapján a Hévíz-Balaton Airport Kft ügyvezető igazgatója intézi.

Mivel könyvvizsgáló kijelölése szükséges és ezért a döntés szükséges és arányos döntés.

Kérem a Tisztelt Képviselő-testületet az előterjesztés megtárgyalására és a határozat elfogadására.

Alapító okirat módosítások 1-2. melléklet mellékelve.

**II.**

**HATÁROZATI JAVASLAT**

**(mely a Hévíz-Balaton Airport Kft ……/2020. (…….) sz. alapítói határozatának minősül**

Hévíz Város Önkormányzat Polgármestereként a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. A Hévíz-Balaton Airport Kft könyvvizsgálatával a „GM-AUDIT” Kft-ét bízom meg, a Kft képviseletében a könyvvizsgálat elvégzéséért személyében felelős természetes személy neve Vecsera Jánosné. A könyvvizsgáló megbízása 2020. június 1-tő 2025. május 31-ig tart. A megbízási díj összege 90.000,- Ft +ÁFA/hó.

2. A Hévíz-Balaton Airport Kft ügyvezető igazgatóját felkérem, hogy a könyvvizsgálóval a megbízási szerződés kösse meg.

Felelős: Benkő Attila ügyvezető igazgató

Határidő: 2020. május 31.

3. A Hévíz-Balaton Airport Kft alapító okiratának módosítását az előterjesztés 1. melléklete, az egységes szerkezetbe foglalt alapító okiratát az előterjesztés 2. melléklete szerint jóváhagyom.

4. Felkérem az ügyvezető igazgatót, hogy az alapító okirat módosításával kapcsolatos intézkedéseket a cégbíróság felé tegye meg.

Felelős: Benkő Attila ügyvezető igazgató

Határidő: 2020. június 30.

1. melléklet

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Kepli József János | Az előterjesztés  készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | Hévíz-Balaton Airport Kft ügyvezetője |  |  |
| Vecsera Jánosné | Könyvvizsgáló |  |  |